กรมประชาสัมพันธ์

กรมประชาสัมพันธ์ (The Government Public Relations Department) เป็นหน่วยงานประชาสัมพันธ์ของรัฐบาลไทย ในสังกัดสำนักนายกรัฐมนตรี มีหน้าที่เสริมสร้างความเข้าใจ ระหว่างหน่วยงานรัฐกับประชาชน

**ประวัติ**
กรมประชาสัมพันธ์ มีวิวัฒนาการมาจาก “กองโฆษณาการ” หลังจากการปฏิวัติสยาม พ.ศ. 2475 โดยก่อตั้งเมื่อวันที่ 3 พฤษภาคม พ.ศ. 2476    ต่อมาเมื่อวันที่ 9 ธันวาคม ปีเดียวกันพัฒนาเป็น “สำนักงานโฆษณาการ”  เมื่อวันที่ 5 กรกฎาคม พ.ศ. 2483 พัฒนาขึ้นเป็น “กรมโฆษณาการ”  และเมื่อวันที่ 8 มีนาคม พ.ศ. 2495 พัฒนามาเป็น “กรมประชาสัมพันธ์” ดังเช่นปัจจุบัน

**ที่ตั้งสำนักงาน**
left
สำนักงานกรมประชาสัมพันธ์ เดิมตั้งอยู่ที่ อาคารหัวมุมถนนราชดำเนิน ติดกับกรมสรรพากร และสำนักงานสลากกินแบ่งรัฐบาล เป็นสถานที่เกี่ยวข้องในประวัติศาสตร์ทางการเมืองหลายครั้ง ในการรัฐประหารทุกครั้ง จะเป็นสถานที่แรก ๆ ที่ถูกกำลังทหารเข้ายึด รวมทั้งใน เหตุการณ์ 14 ตุลา และ เหตุการณ์พฤษภาทมิฬ ก็ถูกประชาชนเข้ายึด  หลังเหตุการณ์พฤษภาทมิฬ อาคารกรมประชาสัมพันธ์ ถูกเพลิงไหม้เสียหายอย่างหนัก จึงย้ายไปตั้ง ณ อาคารเลขที่ 9 ซอยพระรามที่ 6 ซอย 30 (อารีย์สัมพันธ์) ถนนพระรามที่ 6 แขวงพญาไท เขตพญาไท กรุงเทพมหานคร จนถึงปัจจุบัน

**ตราสัญลักษณ์**
ตามประกาศสำนักนายกรัฐมนตรีซึ่งปรากฏในราชกิจจานุเบกษา ตอนที่ 7 เล่มที่ 64 ลงวันที่ 4 กุมภาพันธ์ 2490 กำหนดเครื่องหมายราชการ "กรมโฆษณาการ" ให้เป็นรูปพระอินทร์เป่าสังข์ เหาะลอยอยู่เหนือเมฆ มีวงกลมล้อมรอบ โดยอิงตามคติในวรรณคดีโบราณว่า พระอินทร์มีหน้าที่เป่าสังข์ชื่อ "ปาญจนันท์" ปลุกพระนารายณ์ให้ตื่นจากบรรทมสินธุ์ในสะดือทะเล เพื่อขึ้นมาปราบเหตุร้ายต่าง ๆ ในโลก และโดยความเชื่อในศาสนาฮินดู สังข์ถือเป็นมงคลสามประการคือ ถือกำเนิดจากพระพรหม ท้องสังข์เคยเป็นที่ซ่อนคัมภีร์พระเวท และตัวสังข์มีรอยนิ้วพระหัตถ์ของพระนารายณ์ ในพิธีทางศาสนาพราหมณ์ จึงมีการเป่าสังข์เพื่อความเป็นสิริมงคลด้วย สอดคล้องกับหลักการประชาสัมพันธ์ ที่เป็นการเผยแพร่ชี้แจงประชาชนให้เข้าใจอย่างกว้างขวาง และสร้างความเข้าใจอันดี จึงเปรียบได้กับการเป่าสังข์เพื่อเรียกประชุมของเทวดา ตราสัญลักษณ์นี้ใช้สีม่วงเป็นสีหลักของตรา ซึ่งเป็นสีของงานประชาสัมพันธ์ และใช้มาจนกระทั่งเป็นกรมประชาสัมพันธ์ในปัจจุบัน

**ส่วนราชการในสังกัด**
left
ตามพระราชกฤษฎีกา แบ่งส่วนราชการกรมประชาสัมพันธ์ สำนักนายกรัฐมนตรี ฉบับล่าสุด เมื่อปี พ.ศ. 2540 มีส่วนราชการในสังกัด ดังต่อไปนี้- สำนักเลขานุการกรมประชาสัมพันธ์- กองคลัง- กองการเจ้าหน้าที่- กองกฎหมายและระเบียบ- กองงานคณะกรรมการกิจการวิทยุกระจายเสียงและวิทยุโทรทัศน์แห่งชาติ (กองงาน กกช.)- ศูนย์สารสนเทศการประชาสัมพันธ์
** พิพิธภัณฑ์การกระจายเสียง
** หอจดหมายเหตุกรมประชาสัมพันธ์- สถานีวิทยุกระจายเสียงแห่งประเทศไทย (สวท.)
** สถานีวิทยุกระจายเสียงแห่งประเทศไทย ส่วนภูมิภาค
** สถานีวิทยุกระจายเสียงแห่งประเทศไทย เพื่อการเรียนรู้และเตือนภัย (ชื่อเดิมคือ สถานีวิทยุกระจายเสียงแห่งประเทศไทย เพื่อการศึกษา)- สถานีโทรทัศน์แห่งประเทศไทย (สทท.)
** สถานีโทรทัศน์แห่งประเทศไทย ส่วนภูมิภาค
** สถานีโทรทัศน์ทีไอทีวี (สถานีโทรทัศน์ระบบยูเอชเอฟ; ปัจจุบันยุติการออกอากาศแล้ว)
** สถานีวิทยุโทรทัศน์ไททีวี (ให้เอกชนเช่าสัมปทาน; ยุติการออกอากาศแล้ว)
** สถานีโทรทัศน์ดาวเทียมเอ็นบีที (ร่วมผลิตกับเอกชน)
** สถานีโทรทัศน์เอ็นบีทีเวิลด์- สำนักการประชาสัมพันธ์ต่างประเทศ- สำนักข่าวกรมประชาสัมพันธ์ (สนข.)
** สถานีโทรทัศน์เอ็นบีทีเวิลด์ - สำนักงานที่ปรึกษาการประชาสัมพันธ์ในต่างประเทศ- สำนักประชาสัมพันธ์เขตและสำนักงานประชาสัมพันธ์จังหวัด
** สำนักประชาสัมพันธ์เขต 1 จังหวัดขอนแก่น
** สำนักประชาสัมพันธ์เขต 2 จังหวัดอุบลราชธานี
** สำนักประชาสัมพันธ์เขต 3 จังหวัดเชียงใหม่
** สำนักประชาสัมพันธ์เขต 4 จังหวัดพิษณุโลก
** สำนักประชาสัมพันธ์เขต 5 จังหวัดสุราษฎร์ธานี
** สำนักประชาสัมพันธ์เขต 6 จังหวัดสงขลา
** สำนักประชาสัมพันธ์เขต 7 จังหวัดจันทบุรี
** สำนักประชาสัมพันธ์เขต 8 จังหวัดกาญจนบุรี- สำนักพัฒนาการประชาสัมพันธ์
** สถาบันการประชาสัมพันธ์- สำนักพัฒนานโยบายและแผนการประชาสัมพันธ์- สำนักส่งเสริมและพัฒนางานเทคนิค

**จดหมายข่าวรัฐบาลเพื่อประชาชน**
จดหมายข่าวรัฐบาลเพื่อประชาชน เป็น หนังสือพิมพ์แทบลอยด์ รายปักษ์ภาษาไทยที่ดำเนินการโดย กรมประชาสัมพันธ์ ตามดำริของ พลเอก ประยุทธ์ จันทร์โอชา นายกรัฐมนตรี

**ประวัติ**
โดยมติ คณะรัฐมนตรี เมื่อวันที่ 10 มีนาคม พ.ศ. 2558 ให้ กรมประชาสัมพันธ์ ออกหนังสือพิมพ์แทบลอยด์แบบรายปักษ์ 4 สี 8 หน้าชื่อ จดหมายข่าวรัฐบาลเพื่อประชาชน เริ่มออกฉบับปฐมฤกษ์เมื่อวันที่ 28 เมษายน 2558 โดยมีวัตถุประสงค์เพื่อประชาสัมพันธ์และรายงานผลงานของรัฐบาล โดยหนึ่งฉบับมี 8 หน้า จัดพิมพ์ทั้งสิ้น 60,000 เล่ม โดยแบ่งเป็นการแจกในพื้นที่กรุงเทพมหานคร 30,000 เล่ม และพื้นที่ต่างจังหวัด 30,000 เล่ม
โดยที่หนังสือพิมพ์ฉบับนี้มีนายอภินันท์ จันทรังษี อธิบดี กรมประชาสัมพันธ์ เป็นบรรณาธิการบริหารในเวลาต่อมาได้เปลี่ยนให้นายคณิศร์ สุวรรณเดชเป็นบรรณาธิการบริหารแทนและพลเอก วิลาศ อรุณศรี เลขาธิการนายกรัฐมนตรี เป็นบรรณาธิการอำนวยการ
ในหนังสือพิมพ์ฉบับนี้ พลเอกประยุทธ์ จันทร์โอชา ได้เป็นคอลัมนิสต์รับเชิญในคอลัมน์ จากใจนายกรัฐมนตรี เพื่อใช้สื่อสารความในใจของท่านไปสู่ประชาชนนอกจากนี้ยังมีคอลัมน์จากรัฐมนตรีบางท่านที่ใช้รายงานผลงานที่ผ่านมา
แต่ด้วยผลไม่เป็นตามเป้าที่วางไว้จึงได้ยุติหนังสือพิมพ์ฉบับนี้โดยออกฉบับสุดท้ายเมื่อวันที่ 15 กรกฎาคม พ.ศ. 2559

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ-  กองการเจ้าหน้าที่ date=2011-10-21 -  พิพิธภัณฑ์การกระจายเสียงfix-attempted=yes -  หอจดหมายเหตุกรมประชาสัมพันธ์ date=2012-04-06 -  สถานีวิทยุกระจายเสียงแห่งประเทศไทย ส่วนภูมิภาค date=2012-06-15 -  สถานีวิทยุกระจายเสียงแห่งประเทศไทยเพื่อการศึกษา date=2012-06-15 -  สำนักการประชาสัมพันธ์ต่างประเทศ date=2015-07-28 -  สำนักประชาสัมพันธ์เขต date=2012-06-15 -  สำนักงานประชาสัมพันธ์จังหวัด date=2012-10-29 -  สำนักประชาสัมพันธ์เขต 8-  สำนักประชาสัมพันธ์เขต 7 -  สำนักประชาสัมพันธ์เขต 2-  สำนักประชาสัมพันธ์เขต 1 -  สำนักประชาสัมพันธ์เขต 4 -  สำนักประชาสัมพันธ์เขต 3 -  สำนักประชาสัมพันธ์เขต 5-  สำนักประชาสัมพันธ์เขต 6-  สำนักพัฒนาการประชาสัมพันธ์ date=2016-03-08 -  สถาบันการประชาสัมพันธ์-  สำนักพัฒนานโยบายและแผนการประชาสัมพันธ์ date=2016-06-12 -  สำนักส่งเสริมและพัฒนางานเทคนิค date=2015-07-28 

ประชาสัมพันธ์ (กรม)
หมวดหมู่:การประชาสัมพันธ์

หมวดหมู่:หน่วยงานภาครัฐที่ก่อตั้งในปี พ.ศ. 2476
หมวดหมู่:ก่อตั้งในสยามในปี พ.ศ. 2476
หมวดหมู่:หน่วยงานของรัฐบาลไทยในเขตพญาไท
ประชาสัมพันธ์
หมวดหมู่:องค์การโทรทัศน์ในประเทศไทย